Na temelju članka 9. stavka 2. i članka 58. stavka 1. Zakona o ugostiteljskoj djelatnosti (“Narodne novine” broj 85/15 i 121/16), te članka 36. Statuta Grada Makarske (Glasnik Grada Makarske broj: 8/09, 13/09, 2/13, 8/13 i 9/13 - pročišćeni tekst), Gradsko vijeće Grada Makarske na \_\_\_\_ sjednici održanoj \_\_\_\_\_\_\_\_\_\_\_\_\_\_\_\_ 2017. godine, donijelo je

**ODLUKU O IZMJENI**

**Odluke o radnom vremenu ugostiteljskih objekata**

**na području grada Makarske**

U Odluci o radnom vremenu ugostiteljskih objekata na području grada Makarske (Glasnik Grada Makarske, br. 3/2016) daju se slijedeće izmjene:

Članak 1.

Članak 8. stavak 1. i stavak 2. mijenjaju se i glase:

(1) Propisano radno vrijeme ugostiteljskih objekata iz članka 5 stavka 3. podstavka 1. ove Odluke u ljetnom razdoblju produžava se za tri sata, odnosno do 03,00 sata narednog dana, uz uvjete pridržavanja svih potrebnih mjera kako ne bi došlo do remećenja javnog reda i mira u ugostiteljskom objektu i prostoru oko njega, te uz ispunjavanje uvjeta iz Zakona o zaštiti od buke, te Pravilnika o najvišim dopuštenim razinama buke u sredini u kojoj ljudi rade i borave.

(2) Propisano radno vrijeme ugostiteljskih objekata iz stavka 1. ovoga članka u zimskom razdoblju produžava se petkom, subotom, na dan uoči blagdana i na dan blagdana, te neradne dane u Republici Hrvatskoj za tri sata, odnosno do 03,00 sata narednog dana, pod uvjetima iz stavka 1. ovog članka.

Članak 2.

Ova Odluka o izmjeni Odluke o radnom vremenu ugostiteljskih objekata na području grada Makarske stupa na snagu osmog dana od dana objave u Glasniku Grada Makarske.

Klasa:335-01/17-01/1

Ur.broj: 2147/01-03/3-17-4

Makarska, \_\_\_\_\_\_\_\_\_\_\_ 2017.

Predsjednik Gradskog vijeća

Grada Makarske

Marko Ožić-Bebek,dr.med.

**O b r a z l o ž e nj e**

Radno vrijeme ugostiteljskih objekata uređeno je Odlukom o radnom vremenu ugostiteljskih objekata na području grada Makarske (Glasnik Grada Makarske, br. 3/2016) - u daljnjem tekstu: Odluka.

Osnov za donošenje navedene Odluke je Zakon o ugostiteljskoj djelatnosti (“Narodne novine” broj 85/15 i 121/16) - u daljnjem tekstu: Zakon.

Zakonom su jedinicama lokalne samouprave dane ovlasti glede uređenja radnog vremena određenih vrsta ugostiteljskih objekata, s ciljem da one, vodeći računa o potrebama gostiju, ali i građana, odrede drugačije radno vrijeme od onog koje je propisano Zakonom kao minimalno.

Tako je sukladno odredbi članka 9. stavka 2. podstavak 5. Zakona, predstavničkom tijelu jedinice lokalne samouprave dana ovlast da svojom odlukom može produžiti propisano radno vrijeme ugostiteljskih objekata iz skupine "Restorani“ i "Barovi“ (bilo svih ili samo pojedinih vrsta ugostiteljskih objekata) koji sukladno Zakonu mogu raditi od 6.00 do 24.00 sata, uz propisivanje uvjeta koji moraju biti ispunjeni za rad ugostiteljskog objekta u produženom radnom vremenu, a uz mišljenje turističkog vijeća turističke zajednice toga područja.

Sukladno navedenoj odredbi pribavljeno je pozitivno mišljene Turističkog vijeća Turističke zajednice grada Makarske na predloženu izmjenu Odluke kojom se predviđa produženje radnog vremena ugostiteljskih objekata iz skupine „Restorani“ i „Barovi“, koji sukladno Zakonu mogu raditi od 6.00 do 24.00 sata, na način da se u ljetnom razdoblju produžava za 03,00 sata, odnosno do 03,00 sata narednog dana, te u zimskom razdoblju petkom, subotom, na dan uoči blagdana i na dan blagdana, te neradne dane u Republici Hrvatskoj za tri sata, odnosno do 03,00 sata narednog dana, pod uvjetom pridržavanja svih potrebnih mjera kako ne bi došlo do remećenja javnog reda i mira u ugostiteljskom objektu i prostoru oko njega, te uz ispunjavanje uvjeta iz Zakona o zaštiti od buke, te Pravilnika o najvišim dopuštenim razinama buke u sredini u kojoj ljudi rade i borave.

Slijedom navedenog, predlaže se Gradskom vijeću usvajanje Predložene odluke o izmjeni Odluke o radnom vremenu ugostiteljskih objekata na području grada Makarske.

Gradonačelnik

Jure Brkan, dipl.oec.